
     cu sediul în Oradea, str.George Enescu, nr.1 județul Bihor, 

          CIF 16071369,  cont RO95BRDE050SV03241280500

deschis la BRD SA Oradea,Tel/Fax: 0259/411799, 
email: baroul.bihor@gmail.com 
  BAROUL BIHOR
C O N S I L I U L
H O T ĂRÂRE  LUATĂ PRIN VOT ELECTRONIC
NR.2/E/2020
din 12 martie 2020


Consiliul Baroului Bihor, convocat de către Decanul Baroului Bihor, domnul Av. Adrian STANCU prin intermediul aplicației de telefonie mobilă WhatsApp, azi data de 12 martie 2020, luând în discuţie propunerea domnului decan Adrian Stancu de adoptare a unor masuri suplimentare de protecție în vederea preîntâmpinării infecției cu CORONAVIRUS (COVID 19) și a reducerii riscului de contaminare și îmbolnăvire,

Având în vedere informațiile comunicate de Departamentul De Stat pentru Situații de Urgență și corespondența purtată cu Direcția de Sănătate Publică Bihor,

În temeiul dispoziţiilor art. 55  și art.56  din Legea nr.51/1995 pentru organizarea și exercitarea profesiei de avocat, republicată, care reglementează atribuțiile Consiliului,   coroborat cu art.73  din Statutul profesiei de avocat, cu 9 voturi PENTRU exprimate 
H O T Ă R Ă Ş T E :


Art. 1. Luarea următoarelor măsuri suplimentare de protecție în vederea preîntâmpinării infecției cu CORONAVIRUS (COVID 19) și a reducerii riscului de contaminare și îmbolnăvire, respectiv:
· activitatea (serviciilor de: contabilitate, secretariat si SAJ) cu avocatii si justitiabilii la sediul Baroului Bihor se suspendă în perioada 12-31 martie 2020;
· programul zilnic de lucru al angajaților se va derula între orele 9.00-13.00;
· accesul avocaților în birourile administrative ale baroului va fi limitat la situațiile urgente, corespondența S.A.J. urmează să fie realizată prin mijloace electronice (e-mail, fax);
· toate comunicările și solicitările către membrii Baroului Bihor se vor posta pe site-ul baroului, prin e-mail, WhatsApp sau pe grupul de Facebook ”Avocati Oradea”;

· comunicările din partea avocaților ce presupun depunerea/transmiterea de documente, vor fi scanate și trimise de către aceștia prin e-mail, urmând să fie depuse în forma cerută de procedurile interne ale baroului o dată cu reluarea activității;

· toate plățile taxelor către barou se vor face prin virament bancar în contul menționat pe site-ul nostru;

· cererile cu caracter urgent se vor comunica prin e-mail și se vor soluționa la sediul baroului;
· se recomandă avocaților din Baroul Bihor limitarea pe cât posibil a contactului direct cu clienții și folosirea mijloacelor de comunicare la distanță. Această recomandare o facem inclusiv pentru comunicarea între avocați;

· se recomandă avocaților din Baroul Bihor să respecte planul de măsuri pentru prevenirea și limitarea efectelor epidemiei determinate de infectarea cu COVID-19 instituit de autoritățile de sănătate publică;

· se recomandă avocaților din cadrul Baroului Bihor să formuleze cereri de amânare în cauzele pe care le au, conform dispozițiilor cuprinse în Hotărârea de Consiliu nr.16 din 12 martie 2020 a Consiliului Baroului Bihor și limitarea deplasărilor acestora la instanțe și în sălile de judecată;
· perioada de suspendare se va putea prelungi în cazul în care se va impune luarea de măsuri și după data de 31 martie 2020.
Art. 2. Prezenta hotǎrîre va fi afişată pe site-ul Baroului Bihor.

                            Consiliul BAROULUI BIHOR
     prin

       Decan,

Av. Adrian STANCU


